Mučín

Mučín je obec na Slovensku v okrese Lučenec.

Polohopis 
Obec leží v západnej časti Cerovej vrchoviny v doline Mučínskeho potoka.

Dejiny 
V chotári obce sa našli paleontologické nálezy fosílnej fauny, lastúrnikov, morských cicavcov a žralokov. Prvá písomná zmienka o obci (Mwszik) je z roku 1246. Bola majetkom Fiľakovského panstva. Po tureckom vpáde v 16. storočí obec zničili, obnovená bola až v polovici 18. storočia.

Kultúra a zaujímavosti

Pamiatky 
 Klasicistcká kúria z prvej polovice 19. storočia. Ide o jednopodlažnú stavbu s valbovou strechou na obdĺžnikovom pôdoryse. Hlavnej fasáde dominuje štvorstĺpový portikus ukončený štítom s tympanónom, fasády sú členené pilastrami. V súčasnosti v budove sídli obecné múzeum.

Referencie

Iné projekty

Externé odkazy 
 Oficiálna stránka obce

 
Obce okresu Lučenec